94/168/EY, Euratom: Komission päätös, tehty 22 päivänä helmikuuta 1994, markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/ETY, Euratom soveltamista koskevista yksityiskohtaisista säännöistä



Virallinen lehti nro L 077 , 19/03/1994 s. 0051 - 0058

Suomenk. erityispainos Alue 1 Nide 3 s. 0116

Ruotsink. erityispainos Alue 1 Nide 3 s. 0116



KOMISSION PÄÄTÖS, tehty 22 päivänä helmikuuta 1994, markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/ETY, Euratom soveltamista koskevista yksityiskohtaisista säännöistä (94/168/EY, Euratom) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon markkinahintaisen bruttokansantulon muodostamisen yhdenmukaistamisesta 13 päivänä helmikuuta 1989 annetun neuvoston direktiivin 89/130/ETY, Euratom () sekä katsoo, että arvonlisäverosta kertyvien omien varojen kannon lopullisesta yhdenmukaisesta menettelystä 29 päivänä toukokuuta 1989 annetussa neuvoston asetuksessa (ETY, Euratom) N:o 1553/89 () säädetään, että - omien arvonlisäverovarojen veroperuste lasketaan kansantalouden tilinpitojärjestelmän lukuja käyttäen (4 artikla), - komission tehtävänä on huolehtia, että käytetyt tiedot ja suoritetut laskennat ovat yhdenmukaisia (11 artikla), - jäsenvaltioiden on toimitettava komissiolle tarvittavat tiedot (12 artikla), yhteisöjen omista varoista tehdyn päätöksen 88/376/ETY, Euratom soveltamisesta 29 päivänä toukokuuta 1989 annetussa neuvoston asetuksessa (ETY, Euratom) N:o 1552/89 () säädetään, että komissio tarkistaa vuosittain, että sille tiedoksi annettujen kokonaissuureiden laatimisessa ei ole tapahtunut virheitä, ja että jäsenvaltioiden on toteutettava kaikki toimenpiteet, jotka voivat helpottaa näitä tarkistuksia, neuvoston pöytäkirjaan direktiivin 89/130/ETY, Euratom hyväksymisen yhteydessä talletetussa neuvoston ja komission julistuksessa ilmoitetaan, että edellä mainitun direktiivin 6 artiklalla perustettu komitea (jäljempänä "BKTL-komitea") keskittyy työssään niin sanotun "rinnakkaistalouden" kattavuuden parantamiseen kansantalouden tilinpitojärjestelmässä, vero- ja sosiaalilainsäädännön vastaisesti harjoitettu taloudellinen toiminta otetaan tällä hetkellä epäyhtenäisesti huomioon jäsenvaltioiden markkinahintaista bruttokansantuloa (jäljempänä "BKTLmh") koskevissa arvioissa, tuotantoyksiköiden perusjoukon käsite on merkityksellinen BKTLmh:n laskennassa riippumatta siitä, mikä kolmesta lähestymistavasta valitaan markkinahintaisen bruttokansantuotteen (jäljempänä BKTmh) muodostamiseksi, yhtäältä BKTmh:hon vaikuttava työllisyyden käsite on olennainen BKTmh:n laskemisessa tuotannon ja tulojen perusteella, ja toisaalta kaikki jäsenvaltiot soveltavat ainakin toista näistä kahdesta lähestymistavasta BKTmh:n määrittämiseksi, demografiset lähteet (väestölaskennat, yhteisön työvoimaa koskevat tutkimukset) ovat tehokas väline BKTmh:n taustalla olevan työllisyyden (työllisyystiedon) perustelemiseksi, yhdeksän jäsenvaltiota on suorittanut väestölaskennan vuosina 1990-1991; muut jäsenvaltiot ovat pystyneet toimittamaan rekistereihin ja otantatutkimuksiin perustuvaa vertailukelpoista tietoa, työvoimatutkimuksia on tehty yhdenmukaisella tavalla kaikissa 12 jäsenvaltiossa vuodesta 1987, työllisyyden osalta työvoimatutkimuksessa käytetyillä suorilla haastatteluilla voidaan saada ja on eräissä tapauksissa käytännössä saatu korkeampia lukuja kuin väestönlaskennassa, kaikki jäsenvaltiot kantavat henkilöiltä ja yhtiöiltä tuloveroa sekä arvonlisäveroa, ja niillä on vastaavat verontarkastusjärjestelmät, verontarkastuksista saatuja tietoja voitaisiin käyttää sellaisten tarkistusten tekemiseen, joissa otetaan huomioon verovilppi ja tutkimuksissa annetut virheelliset tiedot, tietyissä jäsenvaltiossa verontarkastuksista saatuja tietoja käytetään jo tähän tarkoitukseen, toimenpiteet, joiden tarkoituksena on parantaa BKTLmh:n kattavuutta, ovat läheisyysperiaatteen mukaan sellaisia, joita ei voida tehokkaasti toteuttaa yhteisön tasolla; näitä toimenpiteitä sovelletaan kaikissa jäsenvaltioissa virallisten tilastojen laatimisesta vastaavien elinten ja laitosten alaisuudessa, ja BKTL-komiteaa on kuultu, eikä se ole suhtautunut kielteisesti tämän päätöksen aiheena olevaan toimenpiteeseen, ON TEHNYT TÄMÄN PÄÄTÖKSEN: I OSASTO Tarkoitus ja soveltamisala 1 artikla 1. Tällä päätöksellä on tarkoitus parantaa taloudellisen toiminnan osalta BKTmh:n kattavuutta olennaisena osana jäsenvaltioiden BKTLmh:ta Euroopan kansantalouden tilinpitojärjestelmään (EKT) kuuluvan tuotantotoiminnan rajoissa. Tähän kuuluu taloudellinen toiminta, joka itsessään on laillista, mutta jota ei harjoiteta voimassa olevan vero- ja sosiaalilainsäädännön mukaisesti. 2. Taloudellinen toiminta, jota kansallisen lainsäädännön mukaan pidetään sellaisenaan lainvastaisena, ei kuulu tässä päätöksessä määrättyjen toimenpiteiden soveltamisalaan. 3. Jäljempänä III, IV, V ja VI osastossa tarkoitettujen ohjelmien ensimmäiset tulokset on liitettävä jäsenvaltioiden BKTL-arvioihin viimeistään 30 päivänä syyskuuta 1995. II OSASTO Käsitteiden määrittely 2 artikla BKTL:ää ja BKT:ta koskevat arviot ovat kattavia, kun niihin sisältyy tilastotutkimuksissa tai hallinnollisissa rekistereissä suoraan huomioon otettavan tuotannon, tulojen ja menojen lisäksi myös sellainen tuotanto, tulot ja menot, jotka eivät ole suoraan havainnoitavissa. Jälkimmäiset liittyvät erityisesti yhteen tai useampaan seuraavista ilmiöistä: - rekisteröityjen ja taloudellisesti aktiivisten yksiköiden puuttuminen tilastollisista rekistereistä, - verovilppi tai sosiaaliturvaa koskeva vilppi, - vapauttaminen velvollisuudesta antaa tietoja vero- tai sosiaaliturvaviranomaisille. Tilastorekistereistä puuttuminen käsittää vero- ja sosiaaliturvaviranomaisten rekisteröimien aktiivisten taloudellisten yksiköiden merkitsemättä jättämisen tilastorekistereihin, ja siihen sisältyy myös sellaisten yksiköiden merkitseminen tilastorekistereihin, jotka eivät enää ole taloudellisesti aktiivisia. Verovilppi ja sosiaaliturvaa koskeva vilppi käsittää puutteellisten tai virheellisten lukujen ilmoittamisen vero- ja sosiaaliturvaviranomaisille, ja siihen kuuluu myös pakollisten veroilmoitusten tai sosiaaliturvaa koskevien ilmoitusten antamisen laiminlyöminen esimerkiksi luvattomien tuotantoyksiköiden osalta. Vapauttaminen velvollisuudesta antaa tietoja vero- ja sosiaaliturvaviranomaisille liittyy erityisesti tietyn toiminnan tai tiettyjen liiketoimien rekisteröitymisvelvollisuutta koskeviin vähimmäisrajoihin. Siihen sisältyy erityisten henkilö- ja yritysryhmien vapauttaminen edellä tarkoitetuista velvollisuuksista ja se käsittää myös osittaisten ilmoitusten antamisen verotus- ja sosiaaliturvalainsäädäntöä noudattaen. Sovellettava työllisyyden käsite on EKT:n mukainen (kohdat 808-814). III OSASTO Nykyisten BKTL-lukujen kattavuuden varmistamiseksi tarkoitettujen laskelmien ja tarkistusten kuvaus 3 artikla Jäsenvaltioiden on laadittava kuvaus kaikista tarpeellisina pidetyistä laskelmista ja tarkistuksista sellaisten 2 artiklassa tarkoitettujen tuotannon, tulojen ja menojen huomioon ottamiseksi, jotka eivät ole suoraan havainnoitavissa. Laskelmat ja tarkistukset ovat joko eksplisiittisiä tai implisiittisiä. Implisiittiset voivat olla hintoihin ja määriin perustuvia laskelmia sekä kysynnästä johdettuja arvioita, jotka on laadittu tavaroiden ja palvelujen ostajia koskevien tutkimusten perusteella. Nämä tarkistukset ja laskelmat on mahdollisuuksien mukaan eriteltävä seuraavasti: 1 rekisteröityjen ja taloudellisesti aktiivisten yksiköiden puuttuminen tilastollisista rekistereistä, 2 verovilppi tai sosiaaliturvaa koskeva vilppi, 2.1 luvattomat tuotantoyksiköt, 2.2 muut vilpin muodot, erityisesti rekisteröityjen yritysten antamat virheelliset ilmoitukset tai ilmoittamatta jättäminen, 3 vapauttaminen velvollisuudesta rekisteröityä vero- ja sosiaaliturvaviranomaisille 3.1 rekisteröintivelvollisuutta koskevien vähimmäisrajojen vuoksi, 3.2 muista syistä johtuvat rekisteröintivelvollisuudesta vapauttamiset. Kuvaus koskee jotakin sellaista viimeksi kuluneista vuosista, jolta lopulliset arviot on saatavilla. 4 artikla Jäsenvaltioiden, jotka määrittävät BKT:nsa tuotantomenetelmän perusteella on laadittava toimialakohtainen taulukko tarvittavista tarkistuksista ja laskelmista NACE-CLIO R44:n mukaan tai, jollei se ole mahdollista, laskelmissa käytetyn tason tai vähintään NACE-CLIO R25 -tason mukaan (ks. EKT, luokitus ja kodifiointi). Edellä tarkoitetussa taulukossa on - kuvailtava tarkistustapa (esimerkiksi tarkistuksen syy: implisiittinen tai eksplisiittinen tarkistus, rekisteröitymisvelvollisuuden vähimmäisraja ja niin edelleen), - kuvailtava tarkistusta varten käytetyt tietolähteet (laji, vuosi, suhde toimialaan NACE-CLIO-luokassa), - kuvailtava laskentamenetelmä (käytetyt muuttujat, oletukset, laskentamenetelmien käytännön esimerkit), - ilmoitettava eksplisiittisten tarkistusten osalta tarkistuksen suuruus absoluuttisina lukuina ja prosentteina bruttoarvonlisäyksestä (jonka lopullista lukua käytetään, kun kaikki muutokset ja yhdistäminen on suoritettu), - selvitettävä implisiittisten tarkistusten osalta, miksi kyseessä on implisiittinen tarkistus ja jos mahdollista toimitettava todiste tehtyjen oletusten paikkansapitävyydestä. Tämän taulukon malli esitetään liitteessä I. 5 artikla Jäsenvaltioiden, jotka määrittävät BKT:nsa tulojen perusteella, on laadittava kuvaus kaikista palkattujen työntekijöiden palkkojen ja sosiaalivakuutusmaksujen sekä yritysten ja muun toimintaylijäämän osalta tarvittavista tarkistuksista ja laskelmista. Tätä kuvaavassa taulukossa on ilmoitettava sektori- tai toimialakohtaisesti: - tarkistustapa (4 artiklan mukaan), - tarkistuksessa käytetyt tietolähteet (4 artiklan mukaan), - laskentamenetelmä (4 artiklan mukaan), - eksplisiittisten tarkistusten osalta tarkistuksen absoluuttinen ja suhteellinen suuruus (4 artiklan mukaan), - implisiittisten tarkistusten osalta perustelut (4 artiklan mukaan). Tämän taulukon malli esitetään liitteessä II. 6 artikla Jäsenvaltiot, jotka määrittävät BKT:nsa menojen perusteella, on laadittava kaikkien niiden tapausten osalta, joissa menoja kuvaavat luvut laaditaan tuotantoyksiköiden myyntien tai ostojen perusteella (esimerkiksi tuottajien suorittamat investointihyödykkeiden ostot), kuvaukset kaikista tarvittavista tarkistuksista ja laskelmista. Tätä kuvaavassa taulukossa on ilmoitettava laskelmiin käytetyn tason mukaan: - tarkistustapa (4 artiklan mukaan), - tarkistukseen käytetyt tietolähteet (4 artiklan mukaan), - laskentamenetelmä (4 artiklan mukaan), - eksplisiittisten tarkistusten osalta tarkistuksen absoluuttinen ja suhteellinen suuruus. Suuruus ilmaistaan prosenttina menoista (josta käytetään lopullista lukua sen jälkeen, kun kaikki muutokset on tehty), - implisiittisten tarkistusten osalta perustelut (4 artiklan mukaan). Tätä kuvaavan taulukon malli esitetään liitteessä III. 7 artikla Jos jäsenvaltiot eivät edellä tarkoitetun puuttumisen, vilpin tai vapauttamisen huomioon ottamiseksi tee mitään tarkistusta BKTL-arvioihinsa tai jos ne tekevät ainoastaan osatarkistuksia, niiden on toimitettava näiden puutteiden huomioon ottamiseksi tarkoitettuja suunnitelmia koskevat ehdotukset. 8 artikla Kaikki 3-7 artiklassa tarkoitetut tiedot on toimitettava Euroopan yhteisöjen tilastotoimistolle viimeistään 30 päivänä kesäkuuta 1994. BKTL-komitea tutkii ne vuoden 1994 toisen neljänneksen aikana. IV OSASTO Nykyisten BKTL-lukujen perusteena olevien työllisyystietojen vahvistamisesta 9 artikla Jäsenvaltioiden on vertailtava demografisista lähteistä peräisin olevia työllisyyteen liittyviä tietoja BKTL-arvioiden perusteena oleviin tietoihin. Sovellettavan työllisyyden käsite on kotimaan työllisyyden käsite. Jos demografinen tietolähde ei vastaa tätä työllisyyden käsitettä, on ensin laadittava taulukko vastaavuuden varmistamiseksi tehtävistä muutoksista. Taulukosta on niin hyvin kuin mahdollista käytävä ilmi kansallisen käytännön mukaan: - muutoksen peruste, - muutoksen osalta käytetty tietolähde pääasiallisine ominaispiirteineen, - laskentamenetelmä (muuttujat, oletukset ja käytännön laskuesimerkki), - muutoksen suuruus (absoluuttinen ja prosentteina työvoiman määrästä). Tämän taulukon malli esitetään liitteessä IV. Työvoimatutkimuksissa olevien lukujen osalta on tehtävä muutoksia esimerkiksi laitostalouksiin kuuluvien henkilöiden ja rajatyöntekijöiden huomioon ottamiseksi. Koska työvoimatutkimus on otantatutkimus, myös kansallisen perusjoukon määrittämiseksi käytetty menettely on kuvattava (tietolähteet ja laskentamenetelmä). Jäsenvaltioiden on toimitettava tiedot väestönlaskennassa ja työvoimatutkimuksissa esiintyvistä virhemarginaaleista. Taulukot on laadittava myös muutosten ilmaisemiseksi toimialoittain. Palvelujen osalta käytetään NACE-CLIO R44 -luokitusta ja muiden alojen osalta NACE-CLIO R25 -luokitusta. Tämän taulukon malli esitetään liitteessä V. 10 artikla Jäsenvaltioiden on laadittava vuosien 1990 ja 1991 osalta palkattujen työntekijöiden ja itsenäisten ammatinharjoittajien kokonaismäärästä toimialakohtainen taulukko väestönlaskennasta, työvoimatutkimuksista ja kansantalouden tilinpidosta saatujen tietojen perusteella. Toimialakohtaisena luokituksena on käytettävä NACE-CLIO R44 -luokitusta palvelujen osalta ja NACE-CLIO R25 -luokitusta muiden alojen osalta. Esitettyjen työllisyyslukujen lähde ja se tapa, jolla ne liittyvät arvonlisälukuihin ja tuotannontekijätuloihin on kuvattava kansantalouden tilinpidossa. Työvoimatutkimuksissa on eriteltävä: - palkattujen työntekijöiden koko- ja osapäivätyö, - päätyöpaikkojen lukumäärä, - päätyöpaikassa tehty keskimääräinen työtuntimäärä, - sivutyöpaikkojen lukumäärä, - sivutyöpaikassa tehty keskimääräinen työtuntimäärä, - vastaavat henkilötyövuosia koskevat luvut pää- ja sivutyöpaikkojen osalta. Tämän taulukon malli esitetään liitteessä VI. Lisäksi on toimitettava kaikki saatavissa olevat viralliset arviot laittomista maahantulijoista ja heidän toiminnastaan. Työpaikkojen lukumäärän muuttaminen henkilötyövuosiksi on kuvattava. Kuvauksessa on oltava lähdetiedot, muuttujat, oletukset ja henkilötyövuosien laskentaa koskeva käytännön laskuesimerkki. Muuttamisessa otetaan huomioon sellaiset ilmiöt kuin tilapäinen työ, kausityö, harjoittelu ja laiton maahantulo. Jos joidenkin toimialojen kohdalla ilmenee huomattavia eroavuuksia, jäsenvaltioiden on toimitettava tarvittavat tiedot tarkimmalla mahdollisella kansallisen luokituksen mukaisella toimialatasolla. 11 artikla Jäsenvaltiot, joilla on käytettävissään työpaikkalaskelmia, laajoja työvoimatutkimuksia, ajankäyttötutkimuksia, tietyille kohteille suunnattuja kotitaloustiedusteluja tai muita työllisyyttä yleisesti ja sivutoimintaa erityisesti selventäviä tietoja, voivat toimittaa ylimääräisiä näitä tietoja esittäviä taulukoita. Erityisesti: - jäsenvaltiot, joilla on käytettävissään työpaikkalaskenta (tai rekisteriin perustuva työpaikkojen laskenta) voivat työpaikkalaskennan perusteella laatia toimialoittain jaotellun taulukon palkattujen työntekijöiden ja itsenäisten ammatinharjoittajien työpaikoista, - jäsenvaltiot, joilla on käytettävissään lisäkysymyksiä sisältäviä laajoja työvoimatutkimuksia taikka ajankäyttötutkimuksia tai tietyille kohteille suunnattuja kotitaloustiedusteluja, voivat laatia taulukon näiden lähteiden mukaisten sivutyöpaikkojen lukumäärästä. 12 artikla Edellä 9, 10 ja 11 artiklassa tarkoitetut tiedot on toimitettava Euroopan yhteisöjen tilastotoimistolle viimeistään 30 päivänä kesäkuuta 1994. BKTL-komitea tutkii tiedot vuoden 1994 toisen vuosipuoliskon aikana. V OSASTO Kuvaus luontoisetuihin ja palkkioihin sovellettavista säännöistä ja tilastollisista tarkistuksista 13 artikla 1. Jäsenvaltioiden on laadittava luettelo kutakin seuraavaa seikkaa sääntelevistä veromääräyksistä: - yksityiskäyttöön käytettävät virka-autot, - työnantajien osallistuminen ruokaloiden toimintakustannuksiin, joihin sisällytetään lounastarjoilun kustannukset ja ruokalahenkilökunnan palkat, mutta ei vuokraa, lämmitystä, sähköä tai muita tilojen käyttöön liittyviä kuluja, - lounassetelit, joita työnantajat antavat työntekijöilleen, - työntekijöille hotelleissa, ravintolalaitoksissa ja maataloudessa ilmaiseksi tai alennettuun hintaan tarjottavat ateriat ja majoitus, - asunnot, jotka annetaan työntekijöiden käyttöön ilmaiseksi tai vuokrataan heille markkinahintoja alempaan hintaan, - korko, jonka työnantajat jättävät perimättä antaessaan työntekijöilleen lainoja alennettuun korkoon tai ilman korkoa, - työntekijöille ilmaiseksi tai alennettuun hintaan annettavat matkaliput, - työntekijöille ilmaiseksi tai alennettuun hintaan toimitettava sähkö ja hiili, - ilmainen puhelin (kotona), - kauppiaiden kuluttamat tavarat ja palvelut, joita he itse myyvät, - muut määrällisesti tärkeät etuudet. Jäsenvaltioiden on kuvattava kunkin edun osalta ne menettelyt, joita ne noudattavat sen varmistamiseksi, että sekä näiden luontoisetujen verotettavaa että verovapaata osaa kohdellaan työntekijöiden tulona tai elinkeinonharjoittajien bruttotoimintaylijäämänä eikä välituotekäyttönä. Jos näihin erityisiin seikkoihin tehdään tarkistuksia, tietolähteistä, laskentatavasta ja tarkistuksen laajuudesta on toimitettava kuvaus. 2. Jäsenvaltioiden on verrattava luontoisetuarvioitaan neljän vuoden välein suoritettavaan yhteisön työvoimakustannuksia koskevan tutkimuksen tuloksiin, jos tutkimus sisältää myös luontoisetuja koskevia tietoja. Jäsenvaltioiden on annettava kuvaus edellä tarkoitetusta vertailusta. 14 artikla On toimitettava kuvaus palkkioita koskevista laskelmista. Sen on sisällettävä kuvaus käytetyn tietolähteen tärkeimmistä ominaispiirteistä (esimerkiksi tyyppi, vuosi). 15 artikla Jos 13 ja 14 artiklassa tarkoitetuista kuvauksista selvästi ilmenee, että edellä tarkoitettuja luontoisetuja tai palkkioiden osia ei oteta riittävästi huomioon BKTL-laskelmissa, jäsenvaltioiden on tehtävä ehdotuksia näiden tulonosien huomioon ottamiseksi. 16 artikla Kuvaukset ja ehdotukset on annettava Euroopan yhteisöjen tilastotoimistolle viimeistään 30 päivänä kesäkuuta 1994. BKTL-komitea tutkii ne vuoden 1994 toisen vuosipuoliskon aikana. VI OSASTO Verovalvonnasta saatujen tietojen käyttämisestä BKTL-lukujen kattavuuden parantamiseksi 17 artikla Jäsenvaltioiden on annettava Euroopan yhteisöjen tilastotoimistolle viimeistään 30 päivänä kesäkuuta 1994 raportti verovalvonnan käytön soveltuvuudesta BKTL-lukujen kattavuuden parantamiseksi. Kertomuksessa on oltava erityisesti: - käytettävissä olevien tietojen laji (onko verovalvonta satunnaista vai säännöllistä, vuodet, joita valvonta koskee, valvottavien yksiköiden valintaperusteet ja käytetyt muuttujat), - pääsy näihin edellä tarkoitettuihin tietoihin, mukaan lukien ne laskelmat, joita ne tilastolaitokset, joilla on pääsy veroasiakirjojen tunnuksettomiin tietoihin, voivat tehdä sekä laskelmat, jotka veroviranomaisten on tietosuojamääräysten vuoksi itse tehtävä, - näiden tietojen käyttökelpoisuus jäsenvaltioiden BKTL-lukujen kattavuuden parantamiseksi. BKT-komitea tutkii ne vuoden 1994 toisen vuosipuoliskon aikana. 18 artikla Tämä päätös on osoitettu kaikille jäsenvaltioille. Tehty Brysselissä 22 päivänä helmikuuta 1994. Komission puolesta Henning CHRISTOPHERSEN Varapuheenjohtaja () EYVL N:o L 49, 21.2.1989, s. 26 () EYVL N:o L 155, 7.6.1989, s. 9 () EYVL N:o L 155, 7.6.1989, s. 1 LIITE I 4 artiklaa täydentävä taulukko: tuotantomenetelmän mukainen kuvaus laskelmista ja tarkistuksista, joissa puuttuminen, vilppi tai vapauttaminen otetaan huomioon. >TAULUKON PAIKKA> LIITE II 5 artiklaa täydentävä taulukko: tulomenetelmän mukainen kuvaus laskelmista ja tarkistuksista, joissa puuttuminen, vilppi tai vapauttaminen otetaan huomioon. >TAULUKON PAIKKA> LIITE III 6 artiklaa täydentävä taulukko: menomenetelmän mukainen kuvaus laskelmista ja tarkistuksista, joissa puuttuminen, vilppi tai vapauttaminen otetaan huomioon. >TAULUKON PAIKKA> LIITE IV 9 artiklaa täydentävä taulukko: kotimaan työllisyyden käsitteen soveltamisen edellyttämät muutokset. >TAULUKON PAIKKA> LIITE V 9 artiklaa täydentävä taulukko: kotimaan työllisyyden käsitteen soveltamisen edellyttämät muutokset toimialoittain. >TAULUKON PAIKKA> LIITE VI 10 artiklaa täydentävä taulukko: työllisten määrä väestönlaskennan, työvoimatutkimusten ja kansantalouden tilinpidon mukaan (Alaviite: kotimaan työllisyyden käsitteen soveltamisen edellyttämien muutosten tekemisen jälkeen, ks. 9 artiklaa täydentävä taulukko). >TAULUKON PAIKKA>